Diari Oficial de la Generalitat Valenciana


Sumari del DOGV 5098, del 22-09-2005 (2005/10431)

ACORD de 2 de juny de 2005, de la Comissió Territorial d'Urbanisme de València, que fa referència a la correcció d'errors de la AR-3 establida en el planejament de Favara.
---------------------------------------------------------------------------------------------------------------------------------------------------------------------------

### Dades del document

Número de DOGV
:   5098

Data del DOGV
:   22-09-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/10365


Data del document
:   02-06-2005

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Favara
    * pla d'urbanisme

ACORD de 2 de juny de 2005, de la Comissió Territorial d'Urbanisme de València, que fa referència a la correcció d'errors de la AR-3 establida en el planejament de Favara. [2005/A10255]
  
Vist l'expedient remés per l'Ajuntament de Favara referit a la correcció d'errors de la AR-3 establida en el planejament d'aquest municipi, i de conformitat amb els següents
  
Antecedents de fet
  
1. El Ple de l'Ajuntament en sessió celebrada el dia 7 de març de 2005 va aprovar la correcció d'errors que va ser exposada al públic en el Butlletí Oficial de la Província amb data 8 d'abril de 2005.
  
2. La documentació tècnica remesa està constituïda per plànol número 2, de Classificació del sòl urbà: sectors, àrees de repartiment i usos, i plànol número 4, Xarxa primària d'infraestructures i dotacions públiques, que substitueixen els de l'homologació global de normes subsidiàries.
  
3. L'objecte del projecte és la correcció de l'error detectat en referència a la contradicció existent entre els plànols d'ordenació i les fitxes de planejament d'aquest.
  
En relació amb l'expedient de cèdula d'urbanització sol·licitada per a un pla de reforma interior en aquest àmbit, per Valenciana de Planeamiento, Arquitectura e Ingeniería SL, els serveis territorials de Planificació i Ordenació Territorial van observar que la superfície numèrica que estableixen les normes subsidiàries per a l'àrea de repartiment AR-3, no es corresponia amb la delimitació d'aquesta realitzada en els plànols.
  
Destaca en aqueix sentit que la fitxa de les normes subsidiàries estableix 0 m² com a xarxa viària de l'àrea de repartiment, mentre que en la seua delimitació gràfica s'inclou el viari perimetral, viari que segons pareix està cedit i urbanitzat amb anterioritat.
  
Concretament, l'àrea de repartiment 3 té segons la fitxa de les normes subsidiàries homologades una superfície de 6.470,33 m², dels quals 2.280,85 m² (JL8) són dotacions públiques (que pertanyen a la xarxa primària), i 4.189 m² de superfície neta, mentre que la delimitació espacial de l'àrea de repartiment que figura en els plànols de l'homologació de les normes inclou els viaris perimetrals, i una part de la illa de cases que fa cantó amb el carrer M. I. Sr. Antonio Molina Melià i carrer 3, el que totalitzaria una superfície aproximada de 10.000 m², superior als 6.470,33 m² quantificats.
  
4. La Comissió Territorial d'Urbanisme, en data 13 d'octubre de 2002, va aprovar l'homologació global modificativa de les normes subsidiàries de Favara.
  
5. La Comissió Informativa de la Comissió Territorial d'Urbanisme de València, en sessió celebrada el 26 de maig de 2005, va emetre un informe relatiu al projecte que ens ocupa, complint així el que ha preceptuat l'article 23 del Decret 201/2003, de 3 d'octubre, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
1. La tramitació ha sigut correcta, conforme al que establix la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (en endavant, LRAU), i en l'article 105.2 de la Llei 39/1992, de 26 de novembre, de Règim Jurídic de les Administracions Públiques i del Procediment Administratiu Comú. No obstant això, cal destacar que en l'expedient administratiu, i en les diligències que s'incorporen en plànols, s'indica que és una correcció d'errors del Pla general de Favara, quan aquest municipi no compta amb pla general, pròpiament dit, sinó amb una homologació global modificativa de les normes subsidiàries, que és el document que conté l'error material que ara es corregeix, com ho demostra el fet que els plànols remesos són els de l'homologació global citada.
  
2. La documentació pot considerar-se completa a l'efecte del compliment d'allò que ha preceptuat aquest text autonòmic.
  
3. Les determinacions contingudes en la correcció d'errors es consideren de forma general correctes des del punt de vista de les exigències de la política urbanística i territorial de la Generalitat, com es recull en l'article 40 de la LRAU.
  
En l'enteniment que, segons es justifica en l'informe tècnic que serveix de base per a l'acord aprovatori municipal, la determinació correcta dels paràmetres urbanístics corresponents a la dita àrea de repartiment són els determinats en la corresponent fitxa de planejament, existeix un error de grafisme en la delimitació d'aquesta, la qual es corregeix substituint els mencionats plans d'ordenació urbana.
  
La Comissió Territorial d'Urbanisme, a proposta del director general de Planificació i Ordenació Territorial, és l'òrgan competent per a emetre dictamen sobre l'aprovació de l'homologació dels plans urbanístics de municipis de més de 50.000 habitants o més, en els quals la competència per a l'aprovació definitiva correspon al conseller de Territori i Habitatge, de conformitat amb el que disposa la disposició transitòria primera, punt 2, per remissió a l'article 39 de la Llei Reguladora de l'Activitat Urbanística en relació amb els articles 6.e i 10.a, del Decret 201/2003, de 3 d'octubre, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que antecedeix, la Comissió Territorial d'Urbanisme, en sessió celebrada el 2 de juny de 2005 acorda:
  
Aprovar definitivament la correcció d'errors de la AR-3 de l'homologació global modificativa de les normes subsidiàries de Favara.
  
Contra el present acord, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c de la Llei 5/1983, de 30 de desembre, de Govern Valencià, i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà de la data de recepció de la present notificació.
  
Tot això sense perjudici que es puga exercir qualsevol altre recurs o acció que estime oportú.
  
Fet que se certifica amb anterioritat a l'aprovació de l'acta corresponent i a reserva dels termes necessaris que es deriven d'aquesta, conforme ho autoritza l'article 27.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJPAC).
  
València, 2 de juny de 2005.- El secretari de la Comissió Territorial d'Urbanisme: Álvaro Aleixandre Ortí.